cy en en en ceb de es cy cy cy cy cy cy cy es cy en en en es fr cy en id en cy cy en es cy cy cy cy en en cy es cy cy cy cy cy cy cy cy cy cy en cy cy cy ro cy cy cy cy en cy
Gwaith grymus i goffáu Gwrthdaro Protestio Perfformiad | Nawr Yr Arwr
GRAFT: MAES LLAFUR Y PRIDD
100 MLYNEDD YN DDIWEDDARACH
5 NOSON O THEATR EPIG
25-29 | 09 | 2018
5 noson o theatr epig a phrofiad i ymgolli ynddo a fydd yn dwyn y gynulleidfa ar daith ryfeddol, a hynny o Fae Abertawe i Neuadd Brangwyn.
Mawrth 25 – Sadwrn 29 Medi 2018
Bydd cynhyrchiad beiddgar Marc Rees,sy’n adrodd tair stori ryfel a’r rheini’n cydblethu, yn dod yn fyw gyda gwrthbwynt o heddwch a gobaith.Wedi ysbrydoli Rees y mae arwrgerdd hynafol, portread o filwr o Abertawe sy’n gwasanaethu heddiw, a Phaneli’r Ymerodraeth Brydeinig.
Yn ganolog i bob perfformiad y mae Requiem gyda libreto gan Owen Sheers, yr awdur sydd wedi ennill gwobr BAFTA. Polyphony, côr byd-enwog Stephen Layton, fydd yn canu.Owen Morgan Robertssydd wedi cyfansoddi’r gerddoriaeth, a honno’n deillio o gywaith gwreiddiol rhyngddo a’r diweddar Jóhann Jóhannsson, a enwebwyd am Oscar.
Mae’r digwyddiad hwn yn rhan bwysig iawn o flwyddyn olaf rhaglen 14-18 NOW, sef comisiwn celfyddydol y Deyrnas Unedig i nodi canmlwyddiant y Rhyfel Mawr. Dyma hefyd uchafbwynt Gŵyl Ryngwladol Abertawe 2018.
NAWR YR ARWR \ NOW THE HERO
Dyddiadur gweledol tu ôl i'r llenni yn dangos proses greadigol NYA / NTH.
Mae Nawr Yr Arwr yn gam arall ar daith greadigol Marc Rees wrth greu theatr sy’n ymateb i’r lleoliad, drwy osod elfen gerddorol yn greiddiol i’r prosiect y tro hwn.Requiem i ymgolli ynddi fydd y gerddoriaeth, a honno wedi’i chyfansoddi gan Johann Jóhannsson o Wlad yr Iâ, sydd wedi’u enwebu ddwywaith am Oscar, ar y cyd ag Owen Morgan Roberts, yr artist trawiadol o Gymru.Owen Sheers, yr awdur o Gymru, fydd yn gyfrifol am y libreto, a Polyphony, côr enwog Stephen Layton, fydd yn canu.
Bydd Nawr Am Fwy yn rhoi cyfle i ymwelwyr ymwneud â thema Nawr Yr Arwr dros y penwythnos i gyd. Mae Abertawe yn ddinas llawn amrywiaeth sy’n fwrlwm o dreftadaeth, diwylliant a chreadigrwydd. Mae’n bair o amgueddfeydd, orielau, parciau a theatrau, a bydd y rheini, yn eu ffyrdd eu hunain, yn dehongli effaith rhyfel a gwrthdaro ar berthynas pobl â’i gilydd. Fe wneir hyn drwy ddigwyddiadau arbennig, arddangosfeydd, sgyrsiau gan artistiaid, gweithgareddau a llwybrau i’r teulu, celf gyhoeddus, gweithdai a pherfformiadau.
Digwyddiad sy’n cyfuno sawl math o gelfyddyd yw Nawr Yr Arwr / Now The Hero, a hwnnw’n cael ei gynnal ar un safle penodol. Marc Rees, yr artist aml-ddisgyblaeth sy’n hanu o Abertawe, sy’n gyfrifol am y prosiect ar ôl cael gwahoddiad personol gan 14-18 NOW i greu gwaith celfyddydol Cymreig o bwys i goffáu’r Rhyfel Mawr. Bydd y cyfan yn cael ei gynnal yn Neuadd Brangwyn, ac yn yr ardal o’i hamgylch, adeg y Cynhaeaf ym mis Medi 2018.
Cadwch mewn cysylltiad i gael newyddion a gwybodaeth am ddigwyddiadau sydd i ddod
Hawlfraint 2018 Nawr Yr Arwr / Now The Hero
Dylunio gan Oliver Norcott | Gwaith datblygu’r wefan gan echidna